आश्चर्य की बात यह है कि इलाहाबाद की यह यूको बैंक की शाखा शहर के बिल्कुल बीचो-बीच सिविल लाइंस इलाके में है । सुभाष चौराहे से आगे इंदिरा भवन के ठीक सामने बैंक की यह शाखा बेहद ही कड़े सुरक्षा क्षेत्र मे आती है। सुभाष चौराहे पर पुलिस बूथ है जहां हर वक्त पुलिस पिकेट के साथ फोर्स तैनात रहती है। लेकिन उसके बावजूद जिस तरह से चोरों ने इस वारदात को अंजाम दिया है, उससे हर कोई भौंचक्का रह गया है । अब जब बैंक गायब पैसों का आंकलन कर लेगा तब इस मामले में आगे की लिखा-पढ़ी वाली कार्रवाई होगी। फिलहाल मौके पर डॉग स्क्वॉड की टीम बुलाई गई है।